ΠΕΡΙΕΧΟΜΕΝΑ
ΑΠΟΦΑΣΕΙΣ
Παροχή εξουσιοδότησης υπογραφής εγγράφων,
αποφάσεων και άλλων πράξεων του τομέα Οικονομικών της Γενικής Διεύθυνσης Εσωτερικής Ορ-
γάνωσης και Λειτουργίας, «ΜΕ ΕΝΤΟΛΗ ΑΝΑΠΛΗΡΩΤΡΙΑΣ ΠΕΡΙΦΕΡΕΙΑΡΧΗ», σε Προϊσταμένους
Υπηρεσιών της Γενικής Διεύθυνσης Εσωτερικής
Οργάνωσης και Λειτουργίας της Περιφέρειας Κεντρικής Μακεδονίας.
Καθιέρωση με αμοιβή υπερωριακής, νυχτερινής
και εξαιρέσιμων ημερών εργασίας του μόνιμου
προσωπικού και του προσωπικού με σχέση εργασίας Ιδιωτικού Δικαίου του Γενικού Νοσοκο-
μείου Νοσημάτων Θώρακος Αθηνών «Η ΣΩΤΗΡΙΑ»,για το χρονικό διάστημα από 1.1.2024 έως
31.12.2024.
ΑΠΟΦΑΣΕΙΣ
Αριθμ. οικ. 138453 (2135)
(1)
Παροχή εξουσιοδότησης υπογραφής εγγράφων, αποφάσεων και άλλων πράξεων του τομέα
Οικονομικών της Γενικής Διεύθυνσης Εσωτερικής Οργάνωσης και Λειτουργίας, «ΜΕ ΕΝΤΟΛΗ
ΑΝΑΠΛΗΡΩΤΡΙΑΣ ΠΕΡΙΦΕΡΕΙΑΡΧΗ», σε Προϊσταμένους Υπηρεσιών της Γενικής Διεύθυνσης
Εσωτερικής Οργάνωσης και Λειτουργίας της Περιφέρειας Κεντρικής Μακεδονίας.
Η ΑΝΑΠΛΗΡΩΤΡΙΑ ΠΕΡΙΦΕΡΕΙΑΡΧΗΣ
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ
Έχοντας υπόψη:
1. Τα άρθρα 160 και 186 του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης
Διοίκησης - Πρόγραμμα Καλλικράτης» (Α’ 87).
2. Τα άρθρα 75 - 80 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της
Οδηγίας (ΕΕ) 2016/2102 και της Οδηγίας (ΕΕ) 2019/1024)
Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις»
(Α’ 184).
3. Τον Κώδικα Κατάστασης Δημοσίων Πολιτικών
Διοικητικών Υπαλλήλων και Υπαλλήλων Ν.Π.Δ.Δ
(ν. 3528/2007, Α’ 26).
4. Το άρθρο 5 και την περ. β της παρ. 2 του άρθρου
7 του ν. 3469/2006 «Εθνικό Τυπογραφείο, Εφημερίς της
Κυβερνήσεως και λοιπές διατάξεις.» (Α’ 131).
5. Τα άρθρα 9 και 18 του Κώδικα Διοικητικής Διαδικασίας (ν. 2690/1999, Α’ 45).
6. Το άρθρο 90 του Κώδικα της νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), το οποίο διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133).
7. Την υπ’ αρ. 81320 και 77909/1.12.2016 απόφαση
του Γενικού Γραμματέα της Αποκεντρωμένης Διοίκησης
Μακεδονίας - Θράκης (Β’ 4302), με την οποία εγκρίθηκε η
τροποποίηση του Οργανισμού της Περιφέρειας Κεντρικής Μακεδονίας (π.δ. 133/2010, Α’ 226/2010).
8. Την υπό στοιχεία Γ.Π.Κ.Μ./οικ. 71/8.1.2024 (ΑΔΑ:
6ΓΓΟ7ΛΛ-ΩΟΒ) απόφαση του Περιφερειάρχη περί ορισμού Αναπληρωτή Περιφερειάρχη, Αντιπεριφερειαρχών
και ανάθεσης τομέων ευθύνης στους Θεματικούς Αντιπεριφερειάρχες της Περιφέρειας Κεντρικής Μακεδονίας.
9. Την υπ’ αρ. οικ. 17255(397)/9.1.2024 (Β’ 148) απόφαση του Περιφερειάρχη Κεντρικής Μακεδονίας, περί
μεταβίβασης αρμοδιοτήτων της Περιφέρειας Κεντρικής
Μακεδονίας καθώς και παροχής εξουσιοδότησης υπογραφής εγγράφων, αποφάσεων και άλλων πράξεων «ΜΕ
ΕΝΤΟΛΗ ΠΕΡΙΦΕΡΕΙΑΡΧΗ».
10. Την υπ’ αρ. οικ. 2604(59)/2.1.2024 (Β’ 145) απόφαση
του Περιφερειάρχη Κεντρικής Μακεδονίας, περί μεταβίβασης αρμοδιοτήτων της Περιφέρειας Κεντρικής Μακε-
δονίας καθώς και παροχής εξουσιοδότησης υπογραφής
εγγράφων, αποφάσεων και άλλων πράξεων «ΜΕ ΕΝΤΟΛΗ
ΠΕΡΙΦΕΡΕΙΑΡΧΗ», στον Εκτελεστικό Γραμματέα.
11. Την υπ’ αρ. οικ. 117211(2140)/15.2.2022 (Β’ 742)
απόφαση της Αντιπεριφερειάρχη Οικονομικών και Προγραμματισμού περί παροχής εξουσιοδότησης υπογρα-
φής εγγράφων, αποφάσεων και άλλων πράξεων του τομέα Οικονομικών της Γενικής Διεύθυνσης Εσωτερικής
Οργάνωσης και Λειτουργίας, «ΜΕ ΕΝΤΟΛΗ ΑΝΤΙΠΕΡΙΦΕΡΕΙΑΡΧΗ», σε Προϊσταμένους Υπηρεσιών της Γενικής
Διεύθυνσης Εσωτερικής Οργάνωσης και Λειτουργίας της
Περιφέρειας Κεντρικής Μακεδονίας.
12. Την υπό στοιχεία ΔΟΑ/οικ.26601/10.10.2007 εγκύκλιο του Υπουργείου Εσωτερικών και την υπό στοιχεία
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
4 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1402
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1402/04.03.2024
ΔΟΑ/οικ. 8638/26.3.2013 εγκύκλιο του Υπουργείου Διοικητικής Μεταρρύθμισης και Ηλεκτρονικής Διακυβέρνη-
σης περί μείωσης υπογραφών στις διοικητικές πράξεις
και στα διοικητικά έγγραφα.
13. Την ανάγκη απλούστευσης διαδικασιών, για τη
σύντομη διεκπεραίωση υπηρεσιακών θεμάτων και την
εξασφάλιση της εύρυθμης και αποδοτικής λειτουργίας
των υπηρεσιών της Περιφέρειας Κεντρικής Μακεδονίας.
14. Το γεγονός ότι από την παρούσα απόφαση δεν
προκαλείται δαπάνη σε βάρος του κρατικού προϋπολογισμού ή της Περιφέρειας Κεντρικής Μακεδονίας,
αποφασίζουμε:
1) Την παροχή εξουσιοδότησης υπογραφής πράξεων
και εγγράφων του τομέα Οικονομικών αρμοδιότητας
της Γενικής Διεύθυνσης Εσωτερικής Οργάνωσης και
Λειτουργίας, «ΜΕ ΕΝΤΟΛΗ ΑΝΑΠΛΗΡΩΤΡΙΑΣ ΠΕΡΙΦΕΡΕΙΑΡΧΗ», σε Προϊσταμένους Υπηρεσιών της Γενικής
Διεύθυνσης Εσωτερικής Οργάνωσης και Λειτουργίας
της Περιφέρειας Κεντρικής Μακεδονίας, ως ακολούθως:
Α) Στον Προϊστάμενο της Γενικής Διεύθυνσης Εσωτερικής Οργάνωσης και Λειτουργίας της Περιφέρειας
Κεντρικής Μακεδονίας, για:
1. Τα έγγραφα προς Υπουργεία, Υπηρεσίες, Πολίτες
Δικαστικές Αρχές, Ελεγκτικές Αρχές, Νομικούς Συμβούλους, Αποκεντρωμένες Διοικήσεις, λοιπούς Φορείς,
Τ.Π.&Δ., κ.λπ.
Β) Στον Προϊστάμενο της Διεύθυνσης Οικονομικού
ΠΚΜ της Περιφέρειας Κεντρικής Μακεδονίας, για:
1. Τα διαβιβαστικά, προπαρασκευαστικά, πληροφοριακά, υπομνηστικά, απαντητικά και λοιπά έγγραφα προς
υπηρεσίες, υπαλλήλους, πολίτες και φορείς, καθώς και
τα διαβιβαστικά και προπαρασκευαστικά έγγραφα προς
Υπουργεία, Δικαστικές Αρχές, Ελεγκτικές Αρχές, Αποκεντρωμένες Διοικήσεις, Τράπεζες, Τ.Π.&Δ. και κάθε χρη-
ματοπιστωτικό Οργανισμό.
2. Τα έγγραφα - δηλώσεις καθώς και όποια άλλη διαδικασία προβλέπεται από την ισχύουσα νομοθεσία προς
Κτηματολόγιο, ΕΦΚΑ, ΑΑΔΕ ή άλλη Δημόσια Υπηρεσία.
3. Τη Διαχείριση των Τραπεζικών λογαριασμών της
Περιφέρειας Κεντρικής Μακεδονίας καθώς και εν γένει
τα έγγραφα που αφορούν στην εκτέλεση αποφάσεων
της Περιφερειακής Επιτροπής και του Περιφερειακού
Συμβουλίου οικονομικού περιεχομένου, σχετικά με την
ανωτέρω διαχείριση.
Γ) Στους Προϊσταμένους των Υποδιευθύνσεων Οικονομικού - Ανθρωπίνων Πόρων των Περιφερειακών
Ενοτήτων της Περιφέρειας Κεντρικής Μακεδονίας, για:
1. Τα διαβιβαστικά, προπαρασκευαστικά, πληροφοριακά, υπομνηστικά, απαντητικά και λοιπά έγγραφα προς
υπηρεσίες, υπαλλήλους, πολίτες και φορείς, καθώς και
τα διαβιβαστικά και προπαρασκευαστικά έγγραφα προς
Υπουργεία, Δικαστικές Αρχές, Ελεγκτικές Αρχές, Αποκεντρωμένες Διοικήσεις, Τράπεζες, Τ.Π.&Δ. και κάθε χρη-
ματοπιστωτικό Οργανισμό.
2. Τα έγγραφα - δηλώσεις καθώς και όποια άλλη διαδικασία προβλέπεται από την ισχύουσα νομοθεσία
προς Κτηματολόγιο, ΕΦΚΑ, ΑΑΔΕ ή οποιαδήποτε άλλη
Δημόσια Υπηρεσία.
3. Τη Διαχείριση των Τραπεζικών λογαριασμών της Περιφερειακής Ενότητας καθώς και εν γένει τα έγγραφα
που αφορούν στην εκτέλεση αποφάσεων της Περιφερειακής Επιτροπής και του Περιφερειακού Συμβουλίου
οικονομικού περιεχομένου, σχετικά με την ανωτέρω
διαχείριση.
2) Τελικές διατάξεις
Α) Τα αναφερόμενα στην παρούσα απόφαση στην παροχή εξουσιοδότησης υπογραφής «ΜΕ ΕΝΤΟΛΗ ΑΝΑ-
ΠΛΗΡΩΤΡΙΑΣ ΠΕΡΙΦΕΡΕΙΑΡΧΗ» σε Προϊσταμένους Υπηρεσιών της Γενικής Διεύθυνσης Εσωτερικής Οργάνωσης
και Λειτουργίας ισχύουν σε κάθε περίπτωση απουσίας
ή κωλύματός τους και για τους νόμιμους αναπληρωτές
τους.
Β) Οι εξουσιοδοτημένοι, με την παρούσα απόφαση,
να υπογράφουν «ΜΕ ΕΝΤΟΛΗ ΑΝΑΠΛΗΡΩΤΡΙΑΣ ΠΕΡΙΦΕΡΕΙΑΡΧΗ», υποχρεούνται να ενημερώνουν τα ανώ-
τερα αυτών υπηρεσιακά ή διοικητικά όργανα για κάθε
σοβαρό θέμα.
Γ) Από τη δημοσίευση της παρούσας καταργείται η υπ’
αρ. οικ. 117211(2140)/15.2.2022 (Β’ 742) απόφαση της
Αντιπεριφερειάρχη Οικονομικών και Προγραμματισμού
περί παροχής εξουσιοδότησης υπογραφής εγγράφων,
αποφάσεων και άλλων πράξεων του τομέα Οικονομικών της Γενικής Διεύθυνσης Εσωτερικής Οργάνωσης
και Λειτουργίας, «ΜΕ ΕΝΤΟΛΗ ΑΝΤΙΠΕΡΙΦΕΡΕΙΑΡΧΗ»,
σε Προϊσταμένους Υπηρεσιών της Γενικής Διεύθυνσης
Εσωτερικής Οργάνωσης και Λειτουργίας της Περιφέρειας Κεντρικής Μακεδονίας.
Η  απόφαση αυτή να δημοσιευθεί στην Εφημερίδα
της Κυβερνήσεως.
Θεσσαλονίκη, 22 Φεβρουαρίου 2024
Η Αναπληρώτρια Περιφερειάρχης
ΑΘΗΝΑ ΑΘΑΝΑΣΙΑΔΟΥ - ΑΗΔΟΝΑ
Ι
Αριθμ. απόφ. 1/4/24.1.2024
(2)
Καθιέρωση με αμοιβή υπερωριακής, νυχτερινής
και εξαιρέσιμων ημερών εργασίας του μόνιμου
προσωπικού και του προσωπικού με σχέση εργασίας Ιδιωτικού Δικαίου του Γενικού Νοσοκο-
μείου Νοσημάτων Θώρακος Αθηνών «Η ΣΩΤΗΡΙΑ»,για το χρονικό διάστημα από 1.1.2024 έως
31.12.2024 .
ΤΟ ΔΙΟΙΚΗΤΙΚΟ ΣΥΜΒΟΥΛΙΟ
ΤΟΥ ΓΕΝΙΚΟΥ ΝΟΣΟΚΟΜΕΙΟΥ ΝΟΣΗΜΑΤΩΝ
ΘΩΡΑΚΟΣ ΑΘΗΝΩΝ «Η ΣΩΤΗΡΙΑ»
Έχοντας υπόψη:
1. Τις διατάξεις του άρθρου 12 του ν.  4316/2014
(Α’ 270).
2. Την υπό στοιχεία Γ4β/65222/27.12.2023 (Β’ 7453)
απόφαση του Υφυπουργού Υγείας, με την οποία εγκρίθηκε η καθιέρωση με αμοιβή υπερωριακής, νυχτερινής
και εξαιρέσιμων ημερών εργασίας του μόνιμου προσωπικού και του προσωπικού με σχέση εργασίας Ιδιωτικού
Δικαίου των Νοσοκομείων του ΕΣΥ ανά Υγειονομική Περιφέρεια, για το έτος 2024.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1402/04.03.2024
Ειδικότερα για το σύνολο των Νοσοκομείων της 1ης
ΥΠΕ Αττικής, εγκρίθηκε για 15.009 υπαλλήλους, 6.823.412
ώρες, το ποσό των δεκαοκτώ εκατομμυρίων επτακοσίων
εξήντα μίας χιλιάδων ευρώ (18.761.000,00 €).
3. Την υπ’ αρ. 2396/16.1.2024 απόφαση του Διοικητή
της 1ης ΥΠΕ Αττικής (ΑΔΑ: 9Ζ1Ξ469Η26-ΛΩΥ) με την
οποία εγκρίθηκε η κατανομή του ποσού των δεκαοκτώ
εκατομμυρίων επτακοσίων εξήντα μίας χιλιάδων ευρώ
(18.761.000,00 €), για την αμοιβή υπερωριακής, νυχτερινής και εξαιρέσιμων ημερών εργασίας του μόνιμου
προσωπικού και του προσωπικού με σχέση εργασίας
ιδιωτικού δικαίου των Νοσοκομείων της 1ης ΥΠΕ από
1.1.2024 έως 31.12.2024. Ειδικότερα για το Γ.Ν.Ν.Θ.Α.
«Η ΣΩΤΗΡΙΑ», εγκρίθηκε δαπάνη ύψους 1.280.000,00
ευρώ.
4. Τον αριθμό των υπαλλήλων που θα πραγματοποιήσει υπερωρίες κατά το χρονικό διάστημα από 1.1.2024
έως 31.12.2024, ήτοι: α) 120 υπάλληλοι και μέχρι 27.300
ώρες για υπερωριακή απασχόληση, β) 905 υπάλληλοι
και μέχρι 373.700 ώρες, για τις ώρες νυχτερινών και
εξαιρέσιμων ημερών εργασίας, με συνολικό κόστος
1.280.000,00 €.
5. Ότι το ανωτέρω ποσό θα βαρύνει τους ΚΑΕ: 0261
και 0263 του προϋπολογισμού του Νοσοκομείου, οικονομικού έτους 2024.
6. Το γεγονός ότι το νοσοκομείο εφημερεύει επί
24ωρου βάσεως.
7. Την υπ’ αρ. 1998/19.1.2024 εισήγηση της Διοικητικής - Οικονομικής Υπηρεσίας, αποφασίζει-εγκρίνει:
Την αμοιβή υπερωριακής απασχόλησης 120 υπαλλήλων και μέχρι 27.300 ώρες καθώς και την αμοιβή 905
υπαλλήλων και μέχρι 373.700 ώρες νυχτερινών και εξαιρέσιμων ημερών εργασίας, του μόνιμου προσωπικού
και του προσωπικού με σχέση εργασίας Ιδιωτικού Δικαίου, από 1.1.2024 έως 31.12.2024, συνολικού ποσού
1.280.000,00 €, το οποίο θα βαρύνει τους ΚΑΕ: 0261 και
0263 του προϋπολογισμού του Νοσοκομείου, Οικονομικού έτους 2024.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 24 Ιανουαρίου 2024
Ο Πρόεδρος
ΣΩΚΡΑΤΗΣ ΜΗΤΣΙΑΔΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1402/04.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201402.pdf | Tokens: 13289]